**Press release**

**NORTH ADRIATIC PORTS ASSOCIATION (NAPA): LUČKA UPRAVA RIJEKA PREUZELA PREDSJEDANJE UDRUŽENJEM SJEVERNOJADRANSKIH LUKA OD STRANE LUČKE UPRAVE VENECIJA I CHIOGGIA**

Nakon uzastopne tri godine predsjedanja Udruženjem sjevernojadranskih luka, jučer je održana primopredaja predsjedanja od strane Lučke uprave sjevernog Jadrana Venecija i Chioggia iz Republike Italije Lučkoj upravi Rijeka iz Republike Hrvatske. Primopredaja predsjedništva održana je tijekom zasjedanja Generalne skupštine udruženja NAPA 21. lipnja 2023. godine u Lučkoj upravi Rijeka.

Osim Lučke uprave Rijeka iz Republike Hrvatske udruženje NAPA uključuje tri lučke uprave iz Republike Italije i jednu luku iz Republike Slovenije. To su Lučka uprava sjevernog Jadrana Venecija i Chioggia, Lučka uprava istočnog dijela sjevernog Jadrana Trst i Monfalcone, Lučka uprava središnjeg dijela sjevernog Jadrana Ravenna te Luka Koper. Aktivnosti Udruženja zaustavljene su tijekom izvanredne situacije u vezi s pandemijom. Godine 2021. Udruga je nastavila svoj put pod koordinacijom predsjednika Fulvija Lina Di Blasia, pod znakom uzajamne predanosti na putu međunarodne suradnje i jačanja konkurentnosti NAPA-e.

“S obzirom na promjene koje su utjecale na lučke ekosustave, radili smo na daljnjem razvoju zajedničkih strategija i brojnih aktivnosti, istovremeno povećavajući potencijal svake pojedine luke – komentira Fulvio Lino Di Blasio, predsjednik luka Venecije i Chioggie. Danas, više nego ikad, u takvom kontekstu koji karakterizira stalni rast pomorske trgovine na Mediteranu te geopolitička i strateška centralizacija Srednje-Istočne Europe, Udruga NAPA može biti odlučujuća u suočavanju s rastućom globalnom konkurencijom. Siguran sam da će moj kolega Denis Vukorepa, kojemu upućujem sve najbolje želje za mandat, uspješno voditi Udrugu prema zajedničkim smjernicama. Potpisivanje Zajedničke deklaracije, u prosincu 2021., i Akcijski plan koji je uslijedio za provedbu odredbi ovog strateškog dokumenta omogućili su postizanje konkretnog napretka u pogledu zelenih luka, pametnih luka i povezivanja na Ten-T, čime se pridonijelo jačanje trilateralne suradnje između Italije, Hrvatske i Slovenije. Izradili smo Position paper, dokument o zajedničkom stavu te pokrenuli sedam sufinanciranih europskih projekata i promociju naših aktivnosti na događajima od međunarodnog značaja. Naša predanost provedbi TEN-T koridora naišla je na pozitivan odjek u Europi.“

Denis Vukorepa, ravnatelj Lučke uprave Rijeka preuzeo je predsjedanje Udruženjem NAPA Lučka uprava Rijeka te izrazio spremnost Lučke uprave Rijeka za nastavkom aktivnosti u skladu s glavnim prioritetima koji uključuju doprinos pomorskoj, prometnoj, teretnoj i željezničkoj integraciji u ključnu TEN-T mrežu u programima europske teritorijalne suradnje. To uključuje provedbu mjera i zahvata za povećanjem učinkovitosti lučkog poslovanja, ugradnju sustava za korištenje alternativnih izvora energije, praćenje kvalitete u lukama, kao i predinvesticijske studije za nadogradnju infrastrukture u međunarodnom strateškom kontekstu. Područje sjevernog Jadrana je ozbiljna, visoko konkurentna platforma u globalnom prometu, a učinkovita, posvećena prekogranična suradnja u okviru Udruženja sjevernojadranskih luka maksimalno će povećati utjecaj svake pojedine luke u globalnoj pomorskoj trgovini i ostvariti zajednički puni potencijal.

Tijekom predsjedanja Lučke uprave sjevernog Jadrana Venecija i Chioggia, udruga NAPA izradila je dokument o stavu koji daje doprinos procesu revizije TEN-T mreža, predviđajući priznavanje „lučkih klastera“, proširenje pomorskih autocesta na susjedne treće zemlje Sredozemlja i planove ulaganja NAPA luka do 2030. u željezničkoj, energetskoj i digitalnoj infrastrukturi u tzv. posljednjoj milji. Nadalje, provedeni su projekti sufinancirani od strane Europske unije koji su našli ili nalaze implementaciju u jednoj ili više luka članica Udruge.

To posebno uključuje projekte koji su sufinancirani od strane programa “Connecting Europe Facility” (CEF): ACCESS2NAPA namijenjen za izgradnju funkcionalnih objekata za pomorsku i kopnenu infrastrukturu posljednje milje te projekt EALING usmjeren na elektrifikaciju pristaništa. Iz programa prekogranične suradnje Interreg Italija-Hrvatska i Italija-Slovenija sufinancirani su projekti SUSPORT i CLEANBERTH, oba usmjerena na ekološku održivost i energetsku učinkovitost u lučkom području. Treba istaknuti i projekte koji razvijaju inovacije i digitalizaciju za poboljšanje pristupačnosti i prijevoza pomorske i multimodalnog tereta. To su INTESA i PROMARES, oba sufinancirana iz Interreg Programa prekogranične suradnje Italija-Hrvatska, i COMODALCE iz Interrega Srednjoeuropski program transnacionalne suradnje.